5.4.2023
DA
Den Europæiske Unions Tidende
C 125/303 Onsdag den 14. september 2022
(33)
Med henblik på at fastsætte renoveringsprocenten har medlemsstaterne behov for at have et overblik over de bygninger, der ikke kvalificerer sig som næsten energineutrale bygninger.
Medlemsstaterne bør derfor offentliggøre og ajourføre en fortegnelse over offentlige bygninger, herunder socialt boligbyggeri, som en del af en samlet database over energiattester.
Denne fortegnelse bør også gøre det muligt for private aktører, herunder energitjenesteselskaber (ESCO'er), at foreslå renoveringsløsninger, og de kan aggregeres af EU-overvågningsorganet for bygningsmassen.
(34)
I 2020 levede over halvdelen af verdens befolkning i byområder.
Dette tal forventes at nå op på 68 % i 2050.
(28) Dertil kommer, at halvdelen af den byinfrastruktur, der er planlagt for 2050, endnu ikke er bygget.
(29) Byer og storbyområder er centre for økonomisk aktivitet, videnskabelse, innovation og ny teknologi.
Byerne påvirker livskvaliteten for de borgere, der bor eller arbejder i dem.
Medlemsstaterne bør bistå kommunerne teknisk og finansielt.
En række kommuner og andre offentlige organer i medlemsstaterne har allerede indført integrerede strategier for energibesparelser, energiforsyning og bæredygtig mobilitet, for eksempel via handlingsplaner for bæredygtig energi eller planer for bæredygtig bytrafik, såsom dem, der er udviklet under borgmesteraftalen, samt integrerede byplanlægningstilgange, der dækker bredere end de enkelte indgreb i bygninger og transportformer.
Der er behov for en yderligere indsats for at forbedre energieffektiviteten i bytrafikken for både person- og godstransport, da den bruger omkring 40 % af al energi til vejtransport.
Forordning...
[den reviderede TEN-T-forordning — COD 2021/420] bør bidrage væsentligt til at håndtere energieffektiviteten inden for bytransport med en konsekvent, integreret og multimodal tilgang gennem kravet om at vedtage planer for bæredygtig bytrafik som fastlagt i nævnte forordning.
For at nå målene i dette direktiv bør medlemsstaterne desuden kraftigt tilskynde så mange lokale myndigheder som muligt til at udarbejde planer for bæredygtig bytrafik med henblik på at bidrage til at reducere energiforbruget og undgå unødvendig transport, hvor det er muligt, i overensstemmelse med princippet om energieffektivitet først.
(35)
Med hensyn til køb af visse produkter og tjenester samt køb og leje af bygninger bør ordregivende myndigheder og ordregivende enheder, der indgår kontrakter vedrørende offentlige arbejder, forsyningsvirksomhed eller tjenesteydelser, vise det gode eksempel og træffe energieffektive købsbeslutninger og derudover anvende princippet om energieffektivitet først, herunder for de offentlige kontrakter og koncessioner, for hvilke der ikke er fastsat specifikke krav i bilag IV.
Dette bør gælde for administrative afdelinger, hvis kompetence omfatter hele området i en medlemsstat.
Når der i en given medlemsstat og for en given kompetence ikke findes en sådan administrativ afdeling, hvis kompetence omfatter hele området, bør forpligtelsen gælde de administrative afdelinger, hvis kompetencer tilsammen omfatter hele området.
Bestemmelserne i Unionens direktiver om offentlige indkøb bør dog ikke påvirkes heraf.
Medlemsstaterne bør fjerne hindringer for fælles udbud inden for en medlemsstat eller på tværs af landegrænserne, hvis omkostningerne derved kan mindskes eller fordelene ved det indre marked øges, idet der skabes forretningsmuligheder for leverandører, bl.a. leverandører af energitjenester.
(36)
Alle offentlige enheder, der investerer offentlige ressourcer gennem offentlige udbud, bør gå foran med et godt eksempel, når de tildeler kontrakter og koncessioner, ved at de vælger produkter, tjenesteydelser og bygninger med den højeste energieffektivitet, og dette gælder også i forbindelse med udbud, der ikke er underlagt specifikke krav i henhold til direktiv 2009/30/EF.
I den forbindelse må der i alle procedurer for tildeling af offentlige kontrakter og koncessioner med en værdi over de tærskelværdier, der er fastsat ved artikel 6 og 7 i Europa-Parlamentets og Rådets direktiv 2014/23/EU (30), artikel 2, stk.
1, i Europa-Parlamentets og Rådets direktiv 2014/24/EU (31) og artikel 3 og 4 i Europa-Parlamentets og Rådets direktiv 2014/25/EU, tages hensyn til produkters, bygningers og tjenesteydelsers energimæssige ydeevne som fastsat i EU-retten eller national lovgivning, idet der gives forrang til princippet om energieffektivitet først i deres udbudsprocedurer.
(28) (29) (30)
https://www.unfpa.org/world-population-trends https://www.un.org/en/ecosoc/integration/pdf/fact_sheet.pdf Europa-Parlamentets og Rådets direktiv 2014/23/EU af 26. februar 2014 om tildeling af koncessionskontrakter, EUT L 94 af 28.3.2014, s. 1.
Europa-Parlamentets og Rådets direktiv 2014/24/EU af 26. februar 2014 om offentlige udbud og om ophævelse af direktiv 2004/18/EF, EUT L 94 af 28.3.2014, s. 65.
(31)